S-490/2009

Mál þetta, sem þingfest var 20. október sl. og dómtekið sama dag, var höfðað með ákæru lögreglustjórans á Selfossi, dagsettri 20. október 2009, á hendur D-x-x K-x-x, kt. 000000-0000, Mávahlíð 36, Reykjavík, J-x-x M-x-x, kt. 000000-0000, Skúlagötu 60, Reykjavík, og T-x-x V-x-x, kt. 000000-0000, Hvammsgerði 10, Reykjavík,

I.

„gegn ákærðu D-x-x, J-x-x og T-x-x fyrir þjófnað

með því að hafa, um miðjan dag fimmtudaginn 17. september 2009 í verslun Bónus á Fitjum í Reykjanesbæ í sameiningu stolið vörum samtals að verðmæti kr. 18.590 með því að ganga út með vörurnar í innkaupakerru án þess að greiða fyrir þær.

Telst brot ákærðu varða við 1. mgr. 244. gr. almennra hegningarlaga, nr. 19 frá 1940 en til vara við 245. gr. sömu laga.

II.

gegn ákærðu D-x-x, J-x-x og T-x-x fyrir þjófnað

með því að hafa, um miðjan dag sunnudaginn 4. október 2009 í verslun Geysir shops við Geysi í Haukadal, Bláskógabyggð, í sameiningu stolið tveimur jökkum af gerðinni Glymur frá 66°N hvor að verðmæti kr. 58.500, samtals kr. 117.000, dúnúlpu af gerðinni Vatnajökull womens Primaloft að verðmæti kr. 44.500, sex jökkum af gerðinni Vindur frá 66°N, hver að verðmæti kr. 38.500, samtals kr. 231.000, og tveimur dömu flíspeysum af gerðinni Mosfell frá 66°N hvor að verðmæti kr. 17.500, samtals kr. 35.000, allt samtals að verðmæti kr. 427.500.

Telst brot ákærðu varða við 1. mgr. 244. gr. almennra hegningarlaga, nr. 19 frá 1940.

III.

gegn ákærða D-x-x fyrir umferðarlagabrot

með því að hafa, um hádegisbil mánudaginn 19. október 2009 ekið bifreiðinni AI-682 sviptur ökurétti suðvestur Biskupstungnabraut á móts við Laugarvatnsveg í Grímsnes- og Grafningshreppi.

Telst brot ákærða varða við 1. mgr. 48. gr., sbr. 1. mgr. 100. gr. umferðarlaga nr. 50, 1987.

Þess er krafist að ákærðu verði dæmdir til refsingar og til greiðslu alls sakarkostnaðar.

Einkaréttarkröfur:

Í málinu gerir B-kk-nf A-kk-nf, fyrir hönd Bónus, kt. 000000-0000, vegna ákæruliðar I kröfu um að ákærðu verði gert að greiða skaðabætur að fjárhæð kr. 18.590 ásamt vöxtum samkvæmt 8. gr. vaxtalaga nr. 38/2001 frá tjónsdegi en síðan dráttarvexti samkvæmt 9. gr. sömu laga að liðnum mánuði frá birtingu kröfunnar til greiðsludags.

Í málinu gerir M-kvk-nf K-kvk-nf hdl. fyrir hönd Geysirs Shops ehf., kt. 000000-0000, vegna ákæruliðar II kröfu um að ákærðu verði gert að greiða skaðabætur að fjárhæð kr. 427.500 með vöxtum skv. 1. mgr. 8. gr. laga um vexti og verðbætur nr. 38/2001 frá 4. október 2009 og þar til einn mánuður er liðinn frá því að bótakrafan er birt ákærðu, og með dráttarvöxtum skv. 1. mgr. 6. gr. vaxtalaga frá þeim degi til greiðsludags, allt í samræmi við 9. gr. vaxtalaga. Þá er krafist bóta að mati dómsins vegna lögmannskostnaðar við að halda kröfu þessari fram.“

Ákærðu komu allir fyrir dóminn við þingfestingu málsins ásamt túlkum og játuðu brot sín fyrir dóminum. Er játning þeirra í samræmi við önnur gögn málsins og verða þeir sakfelldir fyrir brot sín en þau eru í ákæru rétt færð til refsiákvæða. Ákærðu hafa með háttsemi sinni unnið sér til refsingar.

Samkvæmt sakavottorði hefur D-x-x tvisvar áður verið gerð refsing. Þann 18. desember 2007 var hann dæmdur í þriggja mánaða fangelsi, skilorðsbundið til tveggja ára, fyrir fíkniefnabrot og 7. júní 2009 gekkst hann undir sátt fyrir ölvunarakstur. Með brotum þeim sem ákærði hefur verið sakfelldur fyrir nú, rauf hann ofangreint skilorð og verður honum því gerð refsing samkvæmt 60. gr. almennra hegningarlaga. Verður sá dómur því dæmdur upp núna. Er refsing ákærða D-x-x nú ákveðin fangelsi í fjóra mánuði. Með hliðsjón af játningu ákærða og því að honum hefur ekki verið gerð refsing áður fyrir þjófnaðarbrot, þykir rétt að skilorðsbinda refsinguna og skal hún niður falla að þremur árum liðnum frá uppkvaðningu dómsins, haldi ákærði almennt skilorð 57. gr. almennra hegningarlaga. Þá ber að dæma ákærða D-x-x til að greiða 60.000 krónur í sekt til ríkissjóðs innan fjögurra vikna frá birtingu dóms þessa en sæta ella fangelsi í sex daga.

Samkvæmt sakavottorði ákærða J-x-x gekkst hann undir viðurlagaákvörðun þann 17. desember 2008 fyrir þjófnað, ölvunarakstur og önnur umferðarlagabrot. Með vísan til þess að ákærði J-kk-nf var fyrir tæpu ári dæmdur fyrir þjófnað, þykir rétt að refsing hans sé fangelsi í einn mánuð, en með vísan til skýlausrar játningar hans þykir rétt að skilorðsbinda refsinguna og skal hún niður falla að þremur árum liðnum frá uppkvaðningu dómsins, haldi ákærði almennt skilorð 57. gr. almennra hegningarlaga.

Samkvæmt sakavottorði ákærða T-kk-nf hefur honum tvisvar verið gerð refsing fyrir umferðarlagabrot og eitt sinn fyrir fíkniefnabrot. Er refsing hans nú ákveðin fangelsi í einn mánuð, en með vísan til skýlausrar játningar hans og sakaferils, þykir rétt að skilorðsbinda refsinguna og skal hún niður falla að þremur árum liðnum frá uppkvaðningu dómsins, haldi ákærði almennt skilorð 57. gr. almennra hegningarlaga.

Í málinu gerir B-kk-nf A-kk-nf fyrir hönd Bónuss, kt. 000000-0000, kröfu um að ákærðu verði dæmdir til að greiða skaðabætur að fjárhæð 18.590 krónur ásamt nánar tilgreindum vöxtum. Ákærðu samþykktu allir framkomna bótakröfu og verða þeir dæmdir til að greiða hana eins og í dómsorði greinir.

Þá gerir M-kvk-nf K-kvk-nf, fyrir hönd Geysis Shops ehf., kröfu um að ákærðu verði dæmdir til að greiða skaðabætur að fjárhæð 427.500 krónur með nánar tilgreindum vöxtum. Ákærðu samþykktu einnig allir að greiða framkomna kröfu eins og í dómsorði greinir en ekki er að sjá í gögnum málsins að ákærðu hafi verið kynntar kröfurnar fyrr en við þingfestingu málsins.

Enginn sakarkostnaður hlaust af máli þessu.

J-kvk-nf G-kvk-nf fulltrúi sótti mál þetta af hálfu ákæruvaldsins.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði D-x-x K-x-x, kt. 000000-0000, sæti fangelsi í fjóra mánuði en fresta skal fullnustu refsingarinnar og hún niður falla að liðnum þremur árum, haldi ákærði almennt skilorð 57. gr. almennra hegningarlaga.

Ákærði greiði 60.000 krónur í ríkissjóð innan fjögurra vikna frá birtingu dóms þessa en sæti ella fangelsi í sex daga.

Ákærði J-x-x M-x-x, kt. 000000-0000, sæti fangelsi í einn mánuð, en fresta skal fullnustu refsingarinnar og hún niður falla að liðnum þremur árum, haldi ákærði almennt skilorð 57. gr. almennra hegningarlaga.

Ákærði T-x-x V-x-x, kt. 000000-0000, sæti fangelsi í einn mánuð, en fresta skal fullnustu refsingarinnar og hún niður falla að liðnum þremur árum, haldi ákærði almennt skilorð 57. gr. almennra hegningarlaga.

Ákærðu greiði, in solidum, B-kk-þgf A-kk-þgf, fyrir hönd Bónuss, kt. 000000-0000, 18.590 krónur ásamt vöxtum samkvæmt 1. mgr. 8. gr. laga nr. 38/2001 frá 17. september 2009 til 20. nóvember 2009, en með dráttarvöxtum samkvæmt 9. gr. sömu laga frá þeim degi til greiðsludags.

Ákærðu greiði, in solidum, M-kvk-þgf K-kvk-þgf, fyrir hönd Geysis Shops ehf., 427.500 krónur ásamt vöxtum samkvæmt 1. mgr. 8. gr. laga nr. 38/2001 frá 17. september 2009 til 20. nóvember 2009, en með dráttarvöxtum samkvæmt 9. gr. sömu laga frá þeim degi til greiðsludags.

Á-kvk-nf G-kvk-nf

.